Oradea.ro

Expoziția „Puterea Leului. Istoria banilor în România”, în Cetatea Oradea
2025-06-12 08:00 - 2025-09-30 17:00 (Europe/Helsinki) | Cetatea Oradea, Piata Emanuil Gojdu 41, Oradea, Bihor, 410067, România
Expoziția „Puterea Leului. Istoria banilor în România” – Cetatea Oradea, Muzeul Orașului Oradea
500 de obiecte, monede și bancnote
Deschisă în perioada 12 iunie – 30 septembrie 2025, expoziția cuprinde 500 de obiecte, ce oferă vizitatorilor o incursiune în istoria monedei românești începând cu anul 1867, atunci când a fost instituit sistemul monetar național.
Pentru a înțelege pe deplin parcursul istoric al banilor noștri, povestea începe cu primele monede medievale românești, ducații emiși în Țara Românească de Vladislav Vlaicu, respectiv groșii puși în circulație în Moldova de Petru Mușat, dar și cu talerul-leu, moneda olandeză din argint care a circulat în Țările Române începând cu sfârșitul secolului al XVI-lea și care a inspirat alegerea denumirii de „leu” pentru moneda noastră națională.
Din expoziție fac parte și primele monede bătute la Monetăria Statului din București în anul 1870, respectiv primele emisiuni de bancnote ale Băncii Naționale în României, puse în circulație în anul 1881.
Discursul expozițional cuprinde și multe alte piese valoroase din colecția Muzeului BNR: clișeele de imprimare ale biletelor ipotecare din anul 1877, o sită utilizată de specialiștii francezi în secolul a XIX-lea pentru realizarea hârtiei filigranate destinată imprimării bancnotelor românești, primele monede jubiliare emise de un monarh român, care au marcat împlinirea a 40 de ani de domnie a regelui Carol I, însemnele monetare cu cele mai mari valori nominale din istoria noastră monetară, cei mai mici bani de hârtie tipăriți în România, câteva dintre cele mai frumoase proiecte de bancnote românești etc.
Totodată, sunt expuse clișee, coli cu separații de culoare și coli ale bancnotelor imprimate pe polimer fiind explicat și procesul de scoatere din circulație, respectiv de reciclare a acestora.
Alte documente deosebite din cadrul expoziției, care au legătură cu Bihorul, sunt două bancnote: una de 5.000.000 de lei, emisă în 25 iunie 1947 și una de 1.000.000 de lei, emisă în 16 aprilie 1947, cu semnătura guvernatorului BNR de la acea vreme, Tiberiu Moșoiu, fiul generalului Traian Moșoiu, eliberatorul Oradiei în aprilie 1919.
Expoziția poate fi vizitată în mod gratuit conform programului de vizitare .
